तब वहाँ के प्रधान ने फोन किया एसडीएम को कि वे लोग डीजे बजा के नहीं जायें। एसडीएम ने फोन किया थाना प्रभारी को। थाना प्रभारी ने वहां जाकर डीजे को रुकवा दिया। डीजे वापस हो गया, लड़के आगे चले गए इन लोगों ने वहाँ से फोन कर दिया कुछ आगे जाकर सभा स्थल पर कि देखो हमारा अपमान किया, महाराणा का डीजे भी नहीं आने दिया। यहाँ से लगभग पचास लड़के मोटरसाइकिल पर थाना प्रभारी से लड़ने आये कि डीजे कैसे नहीं आने दिए। प्राइमरी जो शुरुआत रही होगी कि लोगों को ये लगा कि शायद ये अटैक करने आ रहे हैं। पहले चरण में तो उधर से पत्थर चल गए। थाना प्रभारी को भी लगा, उसकी जीप पर भी पत्थर लगा। थाना प्रभारी भी शेड्यूल्ड कास्ट था, लेकिन दलितों को नहीं मालूम था। वह लिखता था एन. पी. सिंह। शायद उनलोगों को यह लगा कि ठाकुर ही है ये, तो उन्होंने पत्थर मारा। थाना प्रभारी को भी लगा उसकी जीप पर भी लगा। और उसी में एक लड़के को भी लगा था, जिसकी मौत हुई है न बाद में। तो हमें लगता है कि जो पत्थर चला तो लड़के भागे, ऐसा ही प्रभारी बताता है, और ये लड़का गिरा। लोग इसके ऊपर से चढ़ कर चले गये, जो भागने वाले थे। दो लड़के बाद में इसे हॉस्पिटल लेते गये। हॉस्पिटल जाते हुए ही उसकी मौत हो गई। हॉस्पिटल तक 10 मिनट का रास्ता है। इसके बाद लड़कों लोगों ने फोन-वोन कर दिया कि दो मर गए, तीन मर गए-अफवाह फैलाया, कुछ तो सही ही था, कुछ ज्यादा बढ़ा-चढ़ा कर बोले। वहीं से, शिमलाना में चूकि फंक्शन था ही, वहां इकठ्ठे थे लोग, तो वहां से फिर इन लोगों ने अटैक किया, मैं तो तांडव कहूँगा, बहुत ही बुरा, निंदनीय है।